ນັກເຄື່ອນໄຫວຈີນ ຖືກຕັດສິນຈຳຄຸກ 9 ເດືອນ
ປັກກິ່ງຕັດສິນໂທດ ນັກເຄື່ອນໄຫວ ອາຍຸ 55 ປີ ໃຫ້ຈຳຄຸກ 9 ເດືອນ ໃນຂໍ້ຫາລົບກວນຄວາມສະຫງົບ ຢູ່ນອກສານ ທີ່ເມືອງ Fuzhou.
ສານຂອງຈີນໄດ້ຕັດສິນໂທດຈຳຄຸກນັກເຄື່ອນໄຫວຄົນນຶ່ງເປັນເວລາ 9 ເດືອນຍ້ອນເຂົ້າຮ່ວມ ການປະທ້ວງໃນນາມກຸ່ມຂອງພວກຄັດຄ້ານລັດຖະບານ ສານປະຈຳເຂດແຫ່ງນຶ່ງໃນນະຄອນຫຼວງປັກກິ່ງໄດ້ຕັດສິນໂທດນາງ Wang Lihong ອາຍຸ 55 ປີ ໃນຂໍ້ຫາລົບກວນຄວາມສະຫງົບຢູ່ນອກສານ ທີ່ເມືອງ Fuzhou ໃນພາກໃຕ້ຂອງຈີນ ໃນປີ 2010 ບ່ອນທີ່ພວກນັກເຄື່ອນໄຫວທາງອິນເຕີແນັດ 3 ຄົນຖືກດຳເນີນຄະດີ ນາງ Wang ຖືກຈັບໃນເດືອນມີນາປີນີ້ໃນລະຫວ່າງການປາບປາມຢ່າງກວ້າງຂວາງຕໍ່ພວກ ນັກເຄື່ອນໄຫວທີ່ສົນທະນາຫາລືກັນທາງອິນເຕີແນັດແລະຮຽກຮ້ອງໃຫ້ທຳການປະທ້ວງຢ່າງ ສັນຕິຄ້າຍຄືກັນກັບທີ່ໄດ້ເກີດຂຶ້ນຢູ່ໃນບັນດາປະເທດອາຣັບນັ້ນ ນາງອາດສາມາດໄດ້ຮັບໂທດໜັກສຸດ ເຖິງຈຳຄຸກ 5 ປີ ແຕ່ທະນາຍຄວາມຂອງນາງເວົ້າວ່າ ນາງຈະຂໍອຸທອນຕໍ່ຄຳຕັດສິນດັ່ງກ່າວ